钦定古今图书集成/方舆汇编/职方典/第1359卷 > 高州府古迹考 府志
## 钦定古今图书集成/方舆汇编/职方典/第1359卷 > 高州府古迹考 府志

本府。〈茂名县附郭。〉

废潘州　在本县境。唐初置南宕州，治南巴县。贞观中改潘州，徙治茂名。宋开宝中废入茂名。废潘水县　在本县境。唐武德中置，属潘州。宋开宝中废。按《县志》，在县治南一百里博铺乡，遗址尚存。

废南巴县　在鉴江西一里许，本梁南巴郡，隋废为县，后省入连江县，唐复置，宋废。按《县志》，“在城北过鉴江曰西冈” 者，其基址尚存，宽约数亩，旁为官窑。

高力士宅　在县西。力士，县人冯盎之孙，故有宅。尝手植枯椰子二株，高百尺，宋时尚存。“冯家村　” ，在电白界，以冯盎得名。

石船　在潘山上，潘仙尝炼丹于此。按《县志》：在东门外。其大逾寻，长倍之，宛然船也。其舻原有手迹印其上。昔因民居逼近，为火所毁，其迹微晦。相传乃古仙潘茂名所乘，以往来金井、玉井诸名胜者也。仙去后，弃船于此。其行船之篙，弃于三里外第一河之不要峒，化为石。今为八景之一。

潘仙亭　在郡城外东门百步许，今洗庙小学之东。晋潘茂名炼丹于此，故建，岁久圮废。明景泰、成化、正德间，先后修建，今亦圮坏矣。

靖远亭　在府北一里许。佥事陶鲁创，佥事陈贵书额。

海国遐观亭　在太平桥南宫岭巅。知府郑䌹建。仅一间，一瞰鉴江，萦回澄澈，四顾层城，楼台隐见。明嘉靖己酉，知府欧阳烈用砖于亭前，架卷篷一间，扁曰“小醉亭。”

溪山清趣亭　在鉴江之浒。郡守孔镛创，今圮。“洗心亭　” 在鉴江西岸，观山寺前。知府陈嘉言创建。

甘雨亭　在城南。郡人为知府张邦伊建五里亭　。明隆庆壬申，知府吴国伦统兵抵里麻等处，平剪倭寇，保全三城，立碑于此。

《日新亭　》在热水铺。

小函谷亭　在府城东北三里，知府俞嘉言建。“钓鱼台　” 在府城东北二里。

观善阁　在城外西北隅。明正统间毁于寇。成化间，潘春、林琼修。正德间，邑人李健复募缘重修，邑人王纳言“记。”

宝光塔　在西河岸

旧电白故址　：在县治东北四十馀里。明成化间迁于神电卫，基址犹存。其内人居数十家，地中时得陈米，揉烂之尚有粉焉，可治热疾。故老相传，此米乃昔年县仓所贮，阅百馀年藏于土而不朽，亦一奇也。内有洗夫人庙，屡著灵异。今其地属电白堡。

小瀛洲　在南宫岭下。一名“南洲。” 唐天宝中，一夕大风雷雨，河中涌出一洲，土人异之，因构亭于上，名曰“小瀛洲。” 其亭日久圮废，基址犹存。“龙井　” 在旧府治内，郡侯吴国伦、张邦伊各题以诗，镌于碑，立井之旁。

小函谷关　在北关外，北方诸山冈之孔道也。上宫湾　在北关外，小函谷关之右，高数百寻，下俯鉴江，壁上皆刻名公题咏，有“观澜” 二大字，数百年墨迹如新。又有“龙修洞” 三大字鑴于壁，其下水深不可测，泉脉潜通。旧府治后龙井，每江溢则龙井水湓涌，盖山川灵气之所萃也。宝光塔　在城西岸，邑城四山环绕，惟鉴江一水自北而西直去少回环之势。郡侯张邦伊捐资募众，鼎建于江之西岸以镇水口高九层，风气藉以翕聚，登眺则四山城市，一览可悉。丹灶　在石船后，其地微突，土坚逾石。有二穴，穴口大如盆，儿童戏以土泥杂物实之，其穴皆满，经宿尽消，空洞如故，乃仙人潘茂名炼丹处也。今覆以亭，名为“潘坡丹灶” ，乃八景之一。灵湫石岩　在县治东北五十里，有大小二岩。其大岩玲珑空洞，高百馀尺，阔数亩，岩外石色。

斑黝，其内洁白，逶迤直通岩顶。有穴口阔逾尺，日光照入，爽垲莹明，可坐卧觞咏焉。岩内石乳下垂，如钲、如鼓、如磬者以十百数。近为土豪镵灶去，以充灰料无遗。又有石若僧状，坐岩中。其小岩相去里许，幽邃不易入。其下即龙湫，每旱祷雨辄应。

电白县

废良德县　在怀德乡。陈置务德县，更名良德。隋属陇州。唐贞观中，高州徙治于此。宋初，废入电白。

废保宁县　在下保宁乡。本梁连江郡，隋废为县。唐开元中，改保宁，属高州。宋废入电白。观海楼　在南城上，当道望洋登之。

旧儒学　在宝山下，遗址犹存。

旧立石驿　旧设立石村，废去今县十里。流连井　旧县治宝山下。

龙湫岩　：在旧县治东二十里。泉于石涌出，居民以木石投之，雷电立至。县得名以此。

龙甸　，去城十五里。遇旱祷雨，人民于此觅龙望夫山　。其山有石，如妇人望夫状。去县六十里。

马踏石　去城三十里，今石尚有马蹄痕。咸水　去城三十里，在山边。四水皆淡，惟此湖独咸。

《石龟　》，其形如龟，故名之。

“放鸡　” 在海上，船只至此，祀以一鸡，祀毕而放热水　。此水从地涌出，沸不可探。去城三十里，有《二》

金山　去城三十里，四山皆赤。相传，有金万寿寺　在县治西，即经堂也。改为立石驿，今废。

泮池桥　在学宫南。明正德间，教谕郑祥造，署县推官甯祯废之。

新路　自望海楼由教场前绕南城，从飞鲤桥出，今废。

“浴沂石　” ：在热水，程文德刊字于其上。

信宜县

废窦州　在本县。唐初，置南扶州。唐贞观初，改窦州。宋熙宁中，废入高州。

废特亮县　在县西北一百二十里，即今德亮乡。唐初置，属窦州。宋开宝中，废入信宜县。铜鼓　，宋嘉定初，民得之地中，高尺馀，其制精巧，悬而击之，声震一邑。

废潭峨县　在潭峨乡二都，去城西北二十里，即今之旧县村。唐置，宋省入信义县，属窦州。翔凤台　在外城西北登高山顶。编修程从谿立。

怀德县旧址　在感化乡中道巡司之左，去城东北五十里。唐置。宋开宝中省入信义县，属窦州。

中道巡司旧址　在中道，去县东北五十里。大陵役，原设南门内分司之右。后因不便官道，徙之三桥地方。

登高亭　在城北一里。九月士庶登临。明嘉靖中，谪尉程太史筑亭，名“翔凤台” ，今废。

乐安门　在北门外，今废。

高山　在五都。遇旱祈雨有应。

化州

废陵罗县　在州北。唐置，属罗州，后属辩州。宋开宝中，乃废入石龙县。按《州志》，在陵罗乡进一都，去州一百二十里。

废罗辩县　在州境罗水旁。本罗辩峒。唐置陆川县，属辩州，后更名罗辩，属高州。宋废。

废龙化县　在州境罗水旁。唐初建址，后析为高凉县，属辩州。宋废入石龙县。

观澜亭　在城外半里，今废。

平准亭　在南门外兴贤坊，知州傅彦恭刱“骊珠台　。” 知州沈水建于州治东南龙母山下天妃庙右，以镇罗江水口内。高二丈，周环七十丈。

清风楼　在州治后城上。唐曰清风堂，宋改为楼，元又改为清风堂。天历乙巳，佥宪吕流登楼题诗。后一日，忽见楼板上和韵曰：“李太白仙书。” 次日忽不见。明洪武初，同知张谦重修，仍用宋扁。

陵水台　在州治内。唐以此州为陵水郡，故名。古罗州境　。其境讫于石城，故石城通称“罗国” ，水亦云。其名“罗” 者，皆本于罗辩洞而称。今罗肥乡是其地。其水出青湖，近石城界，合陆川白梅之水，而东南绕今州城，所谓罗水是也。

《古罗辩　》有仙人骑白牛入来安山，化为龙所。

称龙化县，本此，后迁石龙，有石龙能鸣，故改称化州。

丁秋山　在州之东。旧有阁，社学书院在其处。明天启间，有龙过，拔其屋，存四柱不动。崇祯末，兵乱尽毁。

河泊所　后废为《蜑庙》。

罗川亭　在罗江渡之东。知府曹公锡建，今废。归鸿亭　在龙母山巅。郡守廖颙建，今废。登高亭　在州北登高山下。今废。

亚沂亭　在龙山旧学泮池上，今废。

平倭亭　在水街江渡上，今废。

览胜亭　“旧在宝山” 上，今废。

清白亭　在州衙后。宋州守赵与钰所立。胡寅有诗。明知州祝简改为“鸣琴佳处。” 知州沈水又改曰“兴云堂” ，因石龙而名之也。今废。

天南酒楼　明举人陈鉴读书处，鉴自署“天南酒楼长” 云。或曰故址在学舍后，伍国闻学博自称“天南酒楼长” 云。

华鬘楼　，陈鉴自题其“读书楼” 也，今楼尚存捕衙假为公署。

吴川县

翔龙书院　在南四都硐洲渡头，去县南一百二十里。宋景炎间，丞相陆秀夫建以兴学，因升县，取义亦以“翔龙” 名。元末海寇麦福僭据废址。明万历间，知高州欧阳烈重建，有《记》。今迁界外。龙母井　在北一都龙母庙下，去县北二里许。极旱，井泉不竭，祷雨立应。冽可烹茗。惜地势洼下，时雨秽，水四集。康熙壬子，邑令黄捐俸新砌，势峻如螺。

石塔　：在硐洲。元大德间，乡民谭伯裘等建。今废。

废罗州　在县西北一百二十里。刘宋元嘉初，镇南将军檀道济于陵罗江口筑此城，因置罗州。隋废。唐复置，治廉江县。宋太平兴国中，又废。废干水县　，在废罗州西七十三里。刘宋置招义县，唐改曰干水，宋废。

废零绿县　，在废罗州西南一百二十里。唐置，属罗州。宋废入本县。

废翔龙县　在硐洲东。宋益王迁广，为元兵所追，驻于此。又明年崩。是日黄龙见海上，群臣皆贺，乃升其地为翔龙县。按《县志》，宋景炎三年春正月，元兵入广，帝舟次硐洲。夏四月戊辰，帝年十一崩。时群臣皆欲散去，独陆秀夫不可，曰：“度宗皇帝一子尚存，将安置之？古人有以一城一旅兴者。今百官有司，皆具士卒数万。天若未欲绝宋，此岂不可复兴耶？” 乃与张世杰等立卫王，年八岁。庚申，卫王即皇帝位于硐洲。是日，黄龙见海宫中，群臣皆贺。五月癸未朔，改元祥兴。乙酉，升硐洲为翔龙县。

硐洲塔　在县南一百三十里。

极浦亭　在城南河畔，宋季邑人李凌云作此隐居。丞相陈宜中经此，有诗。

双峰塔　限内三里

石城县

旧州湖　：距县一百二十里，即唐罗州陷处。旧传：有白牛出，州人剥而食之，其地遂陷。今神其处为龙窟，祷雨皆取水于此。

和尚岭　即望恩山。天宁僧遇父于此，故名。丹兜石垌　，距县东北八十里。

知稼亭　在县北中峰，佥事黄澄刱。

启春亭　：距县一里。知县邹伯贞建，以迎春“平倭。” 亭　在东门城内，为分守道李材亲临本县平倭立。

遗爱亭　在县门左，为知县谢璿建。

仙界铺　，相传古有老者传《玉髓经》于是山，故名。然旧书皆不载其说，不知失于略或出于谬。既有“仙界” 之说，必有自来，姑存其疑。

仙人洞　在温汤村，有洞。其外一石孔，可容一人鞠躬而进。其内一洞方丈，又一径深丈馀；又一洞差窄，复进一小径，如前径之长。又一洞又差窄，其内又有路，但幽塞，人不可进。相传仙人洞，然仙不可知矣。迹亦奇异，故录。

《源金仙灶　》源金坡在西郊五里，有石如丹灶，旁涌清泉，长流不辍，是济行人渴怀。

《海岛洞天　》，相传“西海岛中近石牛潭、乌鸦墩，其中山多榄木，环绕海波。时有渔人偶到，见花果长春。若有心挟带，则迷其途。或著意来寻，又失其处。真海外神山也。”